**UNIVERZITET U SARAJEVU**

**FAKULTET POLITIČKIH NAUKA**

**SARAJEVO**

**Broj: 01- 3 - 1376 - 5/19**

**Sarajevo, 20.12.2019.godine**

Na osnovu člana 108. Statuta Univerziteta u Sarajevu, a u vezi sa članom 70.Zakona o javnim nabavkama BiH ("Službeni glasnik BiH" broj 39/14), a na osnovu Zapisnika o ocjeni i ponudi od 20.12.2019. u postupku Javne nabavke kancelarijskih potrepština br. 01-3-1376-2/19, objavljene na Portalu javnih nabavki pod brojem 5611-7-1-174/19 dana 11.12.2019. i izmjene 13.12.2019.godine, dekan donosi

***ODLUKU***

O dodjeli ugovora najpovoljnijem ponuđaču za javnu nabavku roba

**Član 1.**

Nakon provedenog konkurentskog postupka javne nabavke 01-3-1376-2/199 , objavljenog na Portalu javnih nabavki pod brojem 5611-7-1-174/19 dana 11.12.2019. godine i 13.12.2019.godine, dodjeljuje se ugovor za nabavku robe - kancelarijske potrepštine, ponuđaču: **R&S Sarajevo**, na osnovu zaprimljene ponude od 20.12.2019. godine

**Član 2.**

Prijedlog ugovora o nabavci dostavit će se na potpis izabranom ponuđaču u roku od deset dana.

**Član 3.**

Ova odluka objavit će se na web stranici [www.fpn.unsa.ba](http://www.fpn.unsa.ba), istovremeno sa upućivanjem ponuđačima koji su sudjelovali u postupku javne nabavke, u skladu sa članom 70.stav 6. Zakona o javnim nabavkama,

**Član 4.**

Ova odluka stupa na snagu danom donošenja.

***Obrazloženje:***

Ugovorni organ Fakultet političkih nauka u Sarajevu, proveo je konkurentski postupak za javnu nabavku robe- kancelarijske potrepštine. Postupak javne nabavke pokrenut je odlukom br. 01-3-1376-1/1, a objavljen na Portalu javnih nabavki pod brojem 5611-7-1-174/19 dana 11.12.2019. godine. Izmjena tenderske dokumentacije objavljena je 13.12.2019.godine, sa pomjeranjem roka za dostavu ponuda, za 20.12.2019.godine

Procijenjena vrijednost nabavke (bez PDV-a) je 3.000,00 KM (bez PDV-a).

Rok za dostavljane ponude po tenderskoj dokumentaciji je bio 20.12.2019 do 11 sati, a Komisija za javne nabavke imenovna Odlukom br. 01-3-1414-1/19 od 10.12.2019. godine, istog dana 20.12.2018. u 11:30 sati otvorila je ponude i sačinila Zapisnik kojim je utvrdila sljedeće:

U predviđenom roku pristigla je jedna blagovremena i prihvatljiva ponuda i to:

**1. R&S Sarajevo zaprimljena dana 20.12.2019. godine u 0845,** sa ukupno ponuđenom cijenom od **3.493,49 KM** (sa PDV-om)**.**

E-aukcija se zbog ponude samo jednog ponuđača nije provodila. Te je shodno kriteriju – najniže cijene, za najpovoljnijeg ponuđača u ovom postupku javne nabavke odabran ponuđač: R&S Sarajevo, sa ukupnom ponuđenom cijenom od 3.493,49 KM ( sa PDV-om).

**Pouka o pravnom lijeku:**

Protiv ove Odluke može se uložiti žalba ugovornom organu u skladu sa čl. 99., a u roku predviđenim članom 101. Zakona o javnim nabavkama.

**M.P. DEKAN**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Prof.dr. Sead Turčalo**

Dostaviti:

1. R&S Sarajevo
2. a/a